Pellicer també ha denunciat que fins al cap de setmana passat no han pogut accedir al sumari, i que ni tan sols tenen accés a la seva totalitat. Només han pogut llegir vuit dels nou volums i, en una primera lectura, han vist que no hi ha rastre d’explosius, com s’havia filtrat a la premsa. Segons consta al sumari, diu, ni els especialistes TEDAX ni els gossos especialitzats no van trobar explosius en els escorcolls.

Els advocats dels detinguts emmarquen la filtració de les declaracions d’aquests dos independentistes i de part del sumari per la ‘bufetada’ de la justícia britànica al Suprem sobre l’euroordre de Clara Ponsatí, a la crisi política per les paraules de Pedro Sánchez reconeixent que controla la fiscalia i la previsió a la baixa del creixement de l’economia espanyola. ‘És un intent a correcuita de modificar el vot a les eleccions de diumenge’, ha dit Pellicer.

Podeu escoltar ací les paraules de Xavier Pellicer, portaveu d’Alerta Solidària: